Title: ประกาศเจ้าพนักงานจราจรจังหวัดสงขลา เรื่อง กำหนดอัตราความเร็วของรถในทาง ในเขตเทศบาลเมืองคอหงส์ อำเภอหาดใหญ่ จังหวัดสงขลา

ประกาศเจ้าพนักงานจราจรจังหวัดสงขลา
เรื่อง กำหนดอัตราความเร็วของรถในทาง
ในเขตเทศบาลเมืองคอหงส์
อำเภอหาดใหญ่
จังหวัดสงขลา

ด้วยคณะอนุกรรมการจัดระบบการจราจรทางบกจังหวัดสงขลา
ได้ประชุมเมื่อวันที่ ๘ สิงหาคม ๒๕๖๐
มีมติคัดเลือกถนนที่มีความเสี่ยงต่อการเกิดอุบัติเหตุ ในเขตเทศบาลเมืองคอหงส์อำเภอหาดใหญ่
จังหวัดสงขลา จำนวน ๒ เส้นทาง เพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจัดการจราจรทางบก
จังหวัดสงขลา ให้เป็นถนนต้นแบบนำร่องของจังหวัดสงขลา
ในการควบคุมความเร็วของรถแต่ละประเภทไม่เกินอัตราความเร็วตามที่คณะอนุกรรมการจัดระบบการจราจรทางบกของจังหวัดสงขลา
กำหนด

ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุอาศัยอำนาจตามความในมาตรา
๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่
5๒๙/๒๕๕๕ ลงวันที่ ๗ กันยายน ๒๕๕๕ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ จึงออกประกาศเจ้าพนักงานจราจรจังหวัดสงขลาดังนี้

ข้อ
๑  กำหนดอัตราความเร็วของรถแต่ละประเภทในทาง
เขตเทศบาลเมืองคอหงส์อำเภอหาดใหญ่ จังหวัดสงขลา จำนวน ๒ เส้นทาง
ดังมีรายละเอียดต่อไปนี้
(๑) ถนนนวลแก้วอุทิศ ทางหลวง ๓๐๖๑
ซึ่งเป็นถนนแบบ ๔ ช่องจราจร ไม่มีเกาะกลางตั้งแต่กิโลเมตรที่
๐ + ๐๐๐ จนถึงกิโลเมตรที่ ๒ + ๘๑๐ ระยะทาง ๒.๘๑ กิโลเมตร
(๒) ถนนปุณณกัณฑ์ ซึ่งเป็นถนนแบบ ๔ ช่องจราจร ไม่มีเกาะกลาง
ตั้งแต่สามแยกคลองเรียนจนถึงหน้าโรงเรียนมหาวิทยาลัยสงขลานครินทร์วิทยานุสรณ์
ระยะทาง ๓ กิโลเมตร

ข้อ
๒  กำหนดอัตราความเร็วในพื้นที่ชุมชนของรถแต่ละประเภทในทางตามพระราชบัญญัติจราจรทางบก
พ.ศ. ๒๕๒๒ ตามเส้นทางในข้อ ๑ ดังต่อไปนี้
(๑) รถบรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถบรรทุกโดยสารให้ใช้ความเร็วไม่เกิน ๕๐
กิโลเมตรต่อชั่วโมง
(๒) สำหรับรถยนต์อื่น นอกจากที่ระบุใน (๑) ขณะที่ลากจูงรถพ่วง
รถยนต์บรรทุกที่มีน้ำหนักรถรวมทั้งน้ำหนักบรรทุกเกิน
๑,๒๐๐ กิโลกรัม
หรือรถยนต์สามล้อให้ใช้ความเร็วไม่เกิน ๔๕
กิโลเมตรต่อชั่วโมง
(๓) สำหรับรถยนต์อื่น นอกจากที่ระบุใน (๑) และ (๒) หรือรถจักรยานยนต์
ให้ใช้ความเร็วไม่เกิน ๕๐ กิโลเมตรต่อชั่วโมง

ข้อ
๓[๑]  ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๔  ข้อบังคับ ประกาศ ระเบียบอื่นใดที่ขัด
หรือแย้งกับประกาศฉบับนี้ ให้ยกเลิกการบังคับใช้เป็นการชั่วคราว
โดยให้ใช้ประกาศฉบับนี้แทน

ประกาศ
ณ วันที่ ๒๒ ธันวาคม พ.ศ. ๒๕๖๐
พลตำรวจตรี
ปรีดา  เปี่ยมวารี
ผู้บังคับการตำรวจภูธรจังหวัดสงขลา
เจ้าพนักงานจราจรจังหวัดสงขลา

วิวรรธน์/จัดทำ
๒๘ กันยายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๑๖ ง/หน้า ๒๐/๕ กันยายน ๒๕๖๑